b'\n_START_ARTICLE_\nBrandenburg an der Havel\n_START_SECTION_\nHistorie\n_START_PARAGRAPH_\nSlottet i Brandenburg, som hadde v\xc3\xa6rt en festning for den slaviske stammen Stodoranie kalt Brenna, ble erobret i 929 av Kong Henrik I av Sachsen. Byen ble bare v\xc3\xa6rende tysk til 983, da slaverne tok den tilbake. De neste 170 \xc3\xa5rene styrte de slaviske prinsene av Hevellesstammen omr\xc3\xa5det. Den siste av dem, Pribislav, d\xc3\xb8de i 1150. Etter dette slo Albert I seg ned her og var den f\xc3\xb8rste markgreven av Brandenburg. Byen holdt seg p\xc3\xa5 den vestlige bredden av Havel frem til 1196, da den begynte \xc3\xa5 strekke seg over p\xc3\xa5 \xc3\xb8stsiden. De to bydelene ble regnet som to forskjellige byer i flere hundre \xc3\xa5r (Gamle og Nye Brandenburg)._NEWLINE_I 1314 ble de to byene medlem av Hansaen. Tretti\xc3\xa5rskrigen gikk hardt utover byen med plyndring og \xc3\xb8deleggelse og den mistet mye makt. Potsdam ble den nye hovedstaden og hoffet reiste fra byen Brandenburg. I 1715 ble de to halvdelene av byen sl\xc3\xa5tt sammen til \xc3\xa9n by._NEWLINE_Brandenburg-G\xc3\xb6rden fengsel ble oppf\xc3\xb8rt i 1928. Det er opprettet et museum over fengselets historie i den nasjonalsosialistiske perioden 1933 til 1945._NEWLINE_Etter Berlinmurens fall minket folketallet fra over 100\xc2\xa0000 i 1989 til rundt 75\xc2\xa0000 i 2005 p\xc3\xa5 grunn av fraflytting. Det er stort sett unge folk som har flyttet fra byen, s\xc3\xa5 fremtiden til byen er usikker.'